Vårfornemmelser

Vårfornemmelser  (originaltittel: Spring Fever, er en amerikansk stumfilm-komedie fra 1927 regissert av Edward Sedgwick, med Joan Crawford og William Haines i hovedrollene. Filmens forelegg er Brodway-stykket Spring Fever fra 1925 av Vincent Lawrence. Dette var andre gang Haines og Crawford spilte i samme film, og første gang rollene deres var et romantisk par.

Vårfornemmelser ble i 1930 nyinnspilt musikal med tittelen Love in the Rough, denne gang med Robert Montgomery og Dorothy Jordan i hovedrollene.

Handling 
Jack Kelly arbeider for den aldrende Mr. Waters (spilt av George Fawcett). Men en dag får Jacks far, Pop Kelly sparken av Mr. Waters. Jack er vitne til denne hendelsen, og blir rasende. Han vil ta hevn, og knuser et vindu med en golf-ball. Mr. Waters tar ham på fersken. Men i stedet for å være sint, blir han imponert over Jacks golf-ferdigheter. Senere samme dag kunngjør Jakc til faren sin at han har blittinvitert av The Oakmont Country Club til å være gjest ved klubben deres i minst to uker. Ved golf-klubben møter han Allie Monte (spilt av Joan Crawford) og han blir umiddelbart veldig forelsket i henne. Jack og Allie knytter etter hvert nærmere bånd til hverandre.

Men Harold Johnson (spilt av Edward Earle) den flinkeste golf-spilleren ved klubben, blir snart misunnelig på Jack. Han er redd for at Jack kan komme til å ta over mesterskap-tittelen hans, og forhindre hans eget forhold til Allie. Jack setter snart ny rekord ved golf-turneringen. Mens han holder seierstalen, legger han merke til faren sin - som kom dit for å fortelle sønnen sin hvor stolt han er av ham. Jack innser at medlemskapet hans ved klubben nesten er over, og han sverger på at han kommer til å gifte seg med en velstående ung kvinne, i håp om å få beholde medlemskapet ved klubben. Han bestemmer seg for å fri til Allie, men hun informerer ham om at faren hennes nettopp har mistet alle pengene sine.

Allie innrømmer at hun nå er nødt til å gifte seg med en velstående mann, for å beholde sin egen sosiale posisjon. De blir avbrutt av Martha Lomsdom (spilt av Eileen Percy), som inviterer dem til en fest. Underveis legger Jack merke til at Allie flørter med Harold Johnson, så han gjør det samme med den velstående Martha. I løpet av festen kunngjør Johnson at han og Allie allerede er forlovet. Men Allie innrømmer snart at hun er forelsket i Jack, og de bestemmer seg for å stikke av sammen og gifte seg.

Skuespillere 
 William Haines som Jack Kelly
 Joan Crawford som Monte
 George K. Arthur som Eustace Tewksbury
 George Fawcett som Mr. Waters
 Eileen Percy som Martha Lomsdom
 Edward Earle som Harry Johnson
 Bert Woodruffsom  Pop Kelly
 Lee Moran som Oscar

Referanser

Eksterne lenker 
 

Filmer fra 1927
Romantiske dramafilmer fra USA
Stumfilmer fra USA
Filmer basert på bøker